Kiskőrös Város Polgármestere
ELŐTERJESZTÉS

(a Képviselő-testület 2011. január 19-i ülésére)
Tárgy: A Városi Sportigazgatóság igazgatói munkakörének betöltésére pályázat kiírása
Kiskőrös Város Önkormányzata egyik önállóan működő közszolgáltató közintézete a Városi Sportigazgatóság, az intézmény vezetőjét Kiskőrös Város Képviselő-testülete a 69/2006. sz. határozatával 2011. július 31. napjáig bízta meg vezetői feladatokkal.
A közalkalmazottak jogállásáról szóló – többször módosított – 1992. évi XXXIII. törvény (a továbbiakban Kjt.) 20/A. § (1) bekezdése szerint közalkalmazotti jogviszony pályázat alapján létesíthető. A pályázat kiírásával kapcsolatos rendelkezéseket és a pályázati feltételeket, a Kjt., illetve a Kjt. testnevelés és sport területén történő végrehajtásról szóló 325/2008. (XII.29.) Korm. rendelet tartalmazza.
A Kjt. rögzíti a pályáztatás menetét, a közzététel, véleményezés és döntés menetét, valamint a határidőket.
A magasabb vezetői megbízásra és a magasabb vezetői munkakör betöltésére irányuló pályázati felhívást – a Kjt. 20/A. §-ának (4) bekezdése szerint a Kormányzati Személyügyi Szolgáltató és Közigazgatási Képzési Központ internetes oldalán közzé kell tenni, a közzétételtől számított 30 napon belül lesz lehetőség a pályázat benyújtására.
A pályázat beadásától számítottan 30 nap az alkalmazotti közösségnek a véleményezésre előírt intervallum.
A Kjt. 20/A. § (6) bekezdése alapján - a jogszabály eltérő rendelkezése hiányában - magasabb vezetői beosztásra kiírt pályázat esetén a pályázót a pályázati határidő lejártát követő huszonegy napon belül a kinevezési, megbízási jogkör gyakorlója által létrehozott legalább háromtagú, a betöltendő munkakör feladatait érintően szakértelemmel rendelkező bizottság hallgatja meg, melynek nem lehet tagja – a helyi önkormányzati képviselő-testület tagja kivételével – a kinevezési, megbízási jogkör gyakorlója. 
A magasabb vezetői vagy vezetői megbízás 5 évet meg nem haladó, határozott időre is adható. Az intézmény alapító okiratába foglaltak alapján javasolom, hogy az intézményvezetői beosztás ellátására szóló magasabb vezetői megbízásokat továbbra is 5 év határozott időre adja a Képviselő-testület. Ebben az esetben a megbízás 2011. augusztus 1-jétől 2016. július 31-ig szól.
A pályázati kiírást az előterjesztés melléklete tartalmazza.
Kiskőrös, 2011. január 6.






Domonyi László sk.              

 Polgármester
Határozat-tervezet
1. Kiskőrös Város Képviselő-testülete a határozat melléklete szerinti tartalommal a Városi Sportigazgatóság igazgatói (magasabb vezetői) munkakörének betöltésére pályázatot ír ki.
2. A Képviselő-testület a pályázók meghallgatására és a pályázatok véleményezésére háromtagú szakértői bizottságot hoz létre. A bizottság tagjai:……………………..

Határidő: értelemszerűen
Felelős: polgármester

